google/wiki40b huggingface dataset:
טורפי כיס

מאפיינים

טווח הגודל של מרבית טורפי הכיס נע בין גודל עכבר לגודל חתול, להוציא את הפלניגל והנינגאווי הזעירים ואת זאב הכיס שמתקרב לגודל של זאב רגיל. כל טורפי הכיס הם ציידים מיומנים וזריזים אשר מתמחים ברובם בטיפוס על עצים או בחפירה באדמה. הסוגים הגדולים ניזונים מנבלות וחולייתנים בינוניים מסדרת הקנגוראים, בעוד שהמינים הקטנים ניזונים בעיקר מחסרי חוליות, זוחלים, תולעים ועכברים. 
לאחר הכחדת הזאב הטסמני שהיה טורף הכיס הגדול ביותר (שקל כ-30 ק"ג), הגדול בסדרת טורפי הכיס כיום הוא השד הטסמני (Sarcophilus harrisii) ששוקל עד 8 ק"ג. הקטן בבני המשפחה הוא פלניגל ארוך-זנב (Planigale ingrami), שהוא הקטן בכיסאים אשר שוקל עד 4.3 גרם.
פודרה

פודרה היא אבקת טלק עם צבע או פיגמנט. הפודרה מגיעה בסוגים ומרקמים שונים, ומטרתה לקבע את איפור הבסיס (מייקאפ), לגרום לו להיות עמיד יותר ולתת לפנים מראה מאט- למנוע מראה של זיעה, ברק ושמנוניות.

ההיסטוריה של הפודרה

בעבר השתמשו בטלק בתור פודרה בעיקר על במה ובתיאטרון, כדי לנטרל ברק ושומניות בפנים. 
כעבור תקופה אנשים הבינו שלטלק קיימים חסרונות – הוא מייבש את הפנים וגורם להן להיראות לבנות, ולכן החלו לייצר סוגים שונים של פודרה – עם צבע, בלי צבע וכדומה. 
כיום קיימות גם פודרות ללא טלק, אך רוב הפודרות שמציע שוק האיפור מכילות טלק וחומרים נוספים.
Never Say Die!

הקלטות

האלבום הוקלט באולפני "Sound Interchange" שבטורונטו. במהלך תקופת ההקלטות, היו חברי הלהקה מצויים בהתמכרות קשה לסמים ואלכוהול. מעט לפני תחילת ההקלטות, פרש אוזי אוסבורן לזמן קצר, ואת מקומו תפס דייב ווקר, סולנה לשעבר של להקת פליטווד מק, שגם השתתף בכתיבת החומרים לאלבום. לאחר שחזר אוסבורן לאולפן ההקלטות, סירב בתוקף לבצע אף שיר שכתב ווקר. אי לכך, נאלץ מתופף הלהקה ביל וורד לשיר את הרצועה "Swinging The Chain". 
ב-1979 פוטר אוסבורן מהלהקה, ופנה לקריית סולו מצליחה. 
עטיפת האלבום נוצרה על ידי קבוצת העיצוב הבריטית היפנוסיס, ובה נראים שני טייסי T-6 Texan.
אסתר מרצעני

בארץ ישראל

צמח זה הוא חדש בארץ ישראל, הגיע בשנות החמישים של המאה ה-20 מאמריקה ומאז התפתח והתפשט. הצמח נטפל לעיתים לשדות מושקים וכן נפוץ בשדות ובמקומות מיושבים. אסתר מרצעני קרובה במינה לאסתר הביצות, מין אשר היה קיים בארץ ישראל לפני המרצעני. פריחתו בישראל בחודשים מאי עד אוגוסט.
יחסי מזרח טימור–סן מרינו

סקירה כללית

סן מרינו ומזרח טימור כוננו את יחסיהן הדיפלומטיים ב-9 בנובמבר 2004. מלבד ייבוא אזרחי, לא התרחש סחר בין שתי המדינות בשנת 2016 על פי הלמ"ס המזרח טימורי. אזרחי סן מרינו המגיעים למזרח טימור פטורים מאשרה. גם אזרחי מזרח טימור המגיעים לסן מרינו פטורים מאשרה.
הוועדה ההיסטורית היהודית

הוועדה ההיסטורית היהודית (בפולנית: Centralna Żydowska Komisja Historyczna) הייתה ועדה ראשונה מסוגה שהוקמה בפולין עוד בעיצומה של השואה, לשם המחקר ההיסטורי של קורות היהודים בפולין, לפני השואה ובמהלכה. הוועדה הוקמה ב-1944 וב-1947 הוחלפה על ידי המכון ההיסטורי היהודי.

הקמה

הוועדה ההיסטורית היהודית הוקמה באוגוסט 1944 על ידי הוועד המרכזי של יהודי פולין בלובלין ששוחררה כחודש לפני כן על ידי הצבא האדום. בכינוס היסוד של הוועדה הורכב שאלון שנועד לגביית עדויות מהניצולים. בנובמבר 1944 מונה פיליפ פרידמן לראש הוועדה. בין חברי הוועדה המדעית היו פרידמן, יוסף קרמיש ורחל אוירבך, לימים ממייסדי וממנהלי ארכיון יד ושם ומבכירי יד ושם.

מטרות

הוועדה ביקשה לחקור את תולדות יהודי פולין בתקופת הכיבוש הגרמני של פולין , לפרסם חומר, לכתוב מחקרים מדעיים על השואה ויהודי פולין, וכך ללמד בקרב יהודים ופולנים את תולדות הכיבוש הגרמני ואת שואת יהודי פולין. הוועדה ביקשה לערוך מפגשי מחקר, הרצאות ודיונים של אנשי מקצוע וכן של הציבור הרחב. עוד ביקשה הוועדה לקיים תערוכות ולהתקשר עם מוסדות העוסקות בנושא.

השראה והמשך פעילות

במרס 1945 עברה הוועדה ללודז'. בתחילת 1945, בהמשך לפעילות הוועדה, הוקמו ועדות היסטוריות אזוריות בקרקוב, ורשה, ביאליסטוק, קטוביץ ויישובים נוספים בהם נאספו יהודים ששרדו את השואה או ששבו מברית המועצות. הוועדות אספו חומר על המדיניות הגרמנית כלפי היהודים, הגטאות ומחנות הריכוז וההשמדה, גורלם של יהודים במסתור, בזהות שאולה ובשורות הפרטיזנים ועוד. זאת במקביל לפעילות היסטוריונים פולנים שעבדו בוועדה העליונה לחקר פשעי המלחמה הנאציים בפולין, ועדה אותה ייסדה ממשלת פולין ב-1945.

פירוק

פעילותה של הוועדה ההיסטורית הובילה להקמתו של המכון ההיסטורי היהודי בוורשה באוקטובר 1947. עם הקמת המכון פורקה הוועדה וחומריה נמסרו אליו.
כוכבי יצחק

כוכבי יצחק הוא שמו של מאסף או כתב עת עברי שיצא לאור בווינה בשנים 1845–1870, במקביל להופעתו של המאסף כרם חמד. במאסף הופיעו יצירות ספרותיות מקוריות ומתורגמות, בין השאר של שמואל דוד לוצאטו, רחל מורפורגו, היינריך היינה ואלעזר בן יהודה מוורמס.
על שמו של כתב העת נקרא רחוב בתל אביב.
ואל ולנטינו

ואל ולנטינו (נולד ב-14 ביוני 1956) הוא קוסם אמריקאי, שנודע בשל חשיפת השיטות לביצוע אשליות שונות. ידוע גם בכינוי "הקוסם במסכה", בו הופיע בתוכנית הטלוויזיה "סודות הקוסמים נחשפים".
נולד בשם לאונרד מונטנו בקליפורניה שבארצות הברית. את כניסתו לעולם הקוסמים החל בגיל 5, עת קנה לו אביו ליום הולדתו את קסם הגביע והכדור. 
בנעוריו הופיע ב-"International Cultural Awareness Program", מופע שכלל חשיפת סודות מעולם הקוסמות, וזאת על מנת לעודד אנשים לעסוק בקוסמות. בשלהי 1980 עבר ללאס וגאס, שם הופיע במופעי הקזינו: "ויוה לאס וגאס", "ספלאש". כן הופיע בתוכנית האירוח "המופע של מרב גריפין" ובקליפ מוזיקלי של הרב אלפרט. 
בשנים 1997–1998 הופיע ולנטינו בתוכנית "סודות הקוסמים נחשפים" (במקור "Magic's Biggest Secrets Finally Revealed"), בה חשף את השיטות השונות בהן מבצעים קסמים ואשליות שונים. הוא טען שחשף את הקסמים רק כדי לעודד אנשים לעסוק בענף הקוסמות.
אוראל דגני

קריירה

דגני נולד בפרדס חנה-כרכור, והחל לשחק כדורגל במחלקת הנוער של מכבי נתניה. כשהיה בן 19 עלה לקבוצה הבוגרת של המועדון, במדיה ערך את הופעת הבכורה שלו ב-17 באוגוסט 2008, במשחק מול מכבי חיפה במסגרת גביע הטוטו, וכבר בדקה השנייה כבש את שער הבכורה שלו. ב-25 באוקטובר 2008 ערך את הופעת הבכורה שלו בליגת העל, במשחק מול הכח עמידר רמת גן. את שער הבכורה שלו בליגת העל כבש ב-23 בינואר 2010, במשחק מול הפועל רמת גן. בעונת 2010/2011 מונה לקפטן הקבוצה לאחר עזיבתם של אלמוג כהן וקלמי סבן.
ב-31 באוגוסט 2011 חתם דגני לארבע שנים במכבי חיפה, ששילמה עבורו מיליון דולר. כעבור עשרה ימים ערך את הופעת הבכורה שלו בקבוצה, במשחק מול מועדון ספורט אשדוד. במרץ 2012 נפצע, והחמיץ את המשך העונה. בעונה שלאחר מכן נפצע שוב לתקופה ארוכה, ובמרץ 2013 חזר להרכב הקבוצה.
לקראת עונת 2013/2014 הושאל דגני להפועל תל אביב לשנתיים. ב-18 ביולי 2013 ערך את הופעת הבכורה שלו בקבוצה, כשפתח בהרכב בניצחון 4–1 על ברואה בבולגריה, במסגרת מוקדמות הליגה האירופית. ב-26 באפריל 2014 כבש את שער הבכורה שלו במדי הפועל תל אביב, בניצחון 3–1 בדרבי מול מכבי תל אביב, ואת העונה הוא סיים עם שער אחד ב-32 הופעות.
בתחילת עונת 2014/2015 שיחק דגני עם הפועל תל אביב במוקדמות הליגה האירופית, וב-21 באוגוסט 2014 סוכם על חזרתו למכבי חיפה. עד תום עונה זו ערך דגני 33 הופעות ליגה במדי מכבי חיפה, ובכולן השלים 90 דקות. בעונת 2015/2016 ערך 23 הופעות ליגה וזכה עם מכבי חיפה בגביע המדינה, לאחר ניצחון על מכבי תל אביב במשחק הגמר.
ב-10 באוגוסט 2016 שוחרר דגני ממכבי חיפה וחתם על חוזה לשלוש שנים בהפועל תל אביב. בתום 2016/2017 ירד עם הקבוצה לליגה הלאומית, לאחר שנכנסה להליך של פירוק וממאזנה בטבלה הופחתו 9 נקודות. בעונת 2017/2018 החל לשמש כקפטן משנה בקבוצה, וענד את סרט הקפטן כאשר אביחי ידין לא שיחק. ב-2 בינואר 2018 האריך את חוזהו במועדון לארבע וחצי עונות נוספות. בסך הכל בעונה זו כבש שלושה שערים ב-31 הופעות, ובסופה עלה עם הקבוצה בחזרה לליגת העל. בעונת 2018/2019, לאחר עזיבתו של ידין, מונה דגני לקפטן הקבוצה.
לקראת עונת 2019/2020 נקלע דגני לעימות מול הנהלת הפועל תל אביב, לאחר שביקש העלאה בשכרו ובתגובה נלקח ממנו סרט הקפטן, אך לפני מחזור הפתיחה הודיע כי יישאר במועדון.

נבחרת ישראל

לזכותו של דגני שבע הופעות במדי הנבחרת הצעירה של ישראל. ב-17 בנובמבר 2010 ערך את הופעת הבכורה שלו בנבחרת ישראל הבוגרת, במשחק ידידות מול נבחרת איסלנד שנערך באצטדיון בלומפילד. את הופעתו הראשונה בטורניר רשמי ערך ב-28 במרץ 2015, בהפסד 0–3 לוויילס במסגרת מוקדמות יורו 2016, ובסך הכל שותף בשישה משחקים במהלך הקמפיין, מתוכם בחמישה משחקים פתח בהרכב. במרץ 2019 חזר דגני להרכב, בניצחון 4–2 על אוסטריה.
Black Holes and Revelations

הפקה

את משמעות שמו הסביר בלאמי בראיון שהעניק למגזין Q בספטמבר 2006:
חורים שחורים והתגלויות - אלו שני תחומים בכתיבת שירים המהווים את מרבית האלבום הזה. ההתגלות היא על עצמך, משהו מקורי בעל טבע יומיומי שאולי אנשים יוכלו להתחבר אליו. אבל, החורים השחורים הם השירים שבאים ממקום אחר... אזור לא מוכר בדמיון.
שם האלבום מצוטט גם במילות השיר השני, "Starlight".
תמונת העטיפה, אותה עיצב סטורם ת'ורג'רסון, מתארת נוף אדום, הדומה לפני מאדים, וארבעה אנשים היושבים סביב שולחן שעליו שלושה סוסים זעירים. מאחור, במטושטש ניתן לראות את כדור הארץ ואת הירח. נראה שהרקע נועד לסמל את סיידוניה (אזור על מאדים). הסוסים מהווים את הקשר לפרשים, ומכאן שם השיר "Knights of Cydonia". הפרשים כנראה מסמלים גם את ארבעת פרשי האפוקליפסה מספר ההתגלות כשלהם סוסים בארבעה צבעים שונים. עיצוב הדיסק כולל גם צילומי מסמכי פרויקט MKULTRA (תוכנית של ה-CIA לשטיפת מוח) שהוסרה חסינותם.
האלבום מכר בבריטניה בשבוע הראשון להוצאתו 115,144 עותקים. הוא נותר בראש טבלת המכירות למשך שבועיים (בשבוע השני מכר 47,519 עותקים).
ברחבי העולם נמכר האלבום בקרוב לשני מיליון עותקים, נכון לסוף שנת 2006.
Clandestino

רקע וכתיבה

השיר נכתב על ידי שאקירה, מאלומה ואדגר באררה, והופק על ידי אותם השלושה גם כן. קטעים מתוך השיר הודלפו כמה ימים לפני צאתו הרשמית, ולכן כבר ב-7 ביוני 2018, פרסמו שאקירה ומאלומה הצצות רשמיות מתוך השיר.
על השיר אמרה שאקירה כי: "הוא מכיל בתוכו סיפור על רומן סודי שלה ושל מאלומה", ועוד אמרה כי: "מאלומה הוא אחד האנשים הכי מוכשרים שאי פעם פגשתי. יש לו את היכולת הנפשית לכתוב שירים, מנגינות, והדבר הטוב ביותר הוא שאנחנו תמיד מסכימים".

הצלחה

עם יציאתו כבש השיר את 12 פסגות מצעדי האייטונס של קולומביה מיקרונזיה, פרו, מקסיקו, אקוודור, צ'ילה, הונדורס, ארגנטינה, פנמה, הרפובליקה הדומיניקנית, פרגוואי וספרד. בנוסף לכך, הצליח האודיו שיצא עבור השיר לצבור למעלה מ-130 מיליון צפיות ביוטיוב.
שבוע לאחר צאתו, היה השיר לשיר הלטיני הנמכר ביותר בארצות הברית לאותו השבוע, ובעקבות כך כבש את פסגת מצעד השירים הלטיניים הנמכרים ביותר של הבילבורד.

וידאו קליפ

טרם יצא הווידאו קליפ הרשמי של השיר, העלתה שאקירה לערוץ ה-Vevo שלה אודיו של השיר, המציג בתוכו את עטיפת הסינגל. נכון לאוגוסט 2019, מונה הצפיות שלו עומד על כ-200 מיליון צפיות, וביממה אחת צבר למעלה מ-4.3 מיליון צפיות.
ב-29 ביוני 2018, הוציאו שאקירה ומאלומה קליפ עסקי לשיר אשר פורסם בפורמט הספוטיפיי בלבד. ב-27 ביולי 2018, פורסם הקליפ הרשמי של השיר, אשר צולם על חוף ים.
הקונצרט למען בנגלדש

הקונצרט למען בנגלדש הוא שם משותף של שני מופעים שנערכו במדיסון סקוור גרדן, ניו יורק ב-1 באוגוסט 1971 (אחר הצהריים ובערב) למען איסוף כספים לפליטי המלחמה בבנגלדש. 
הקונצרט נערך ביזמתם של ג'ורג' האריסון וראווי שנקר, והשתתפו בו בנוסף אליהם גם בילי פרסטון, רינגו סטאר, אריק קלפטון, לאון ראסל ובוב דילן. היה זה מופע הצדקה הראשון מסוגו, שבו כוכבי רוק הופיעו לקהל המונים כדי לגייס כספים למטרה נעלה. בעקבותיו הופקו מופעי צדקה נוספים מסוגו. לקונצרט רכשו כרטיסים כ-40,000 איש. ההכנסות מן הקונצרט הניבו סך של 243,418.51 דולר. סכום זה נמסר לניהול יוניצ"ף עבור חלוקה לנזקקים.

רקע

עד ה-14 באוגוסט 1947 הייתה בנגלדש חלק מהודו הבריטית, שכללה גם את הודו ופקיסטן של ימינו. ב-1947 תם השלטון הבריטי והודו חולקה לשתי מדינות עצמאיות (ראו:חלוקת הודו): הודו, שכללה אזורים בעלי רוב הינדי, ופקיסטן שכללה אזורים בעלי רוב מוסלמי. פקיסטן, הייתה מחולקת לשני חלקים מרוחקים זה מזה, שהודו חצצה ביניהם: מזרח פקיסטן (בשטח שמהווה כיום את בנגלדש) ומערב פקיסטן (בגבולות פקיסטן של היום). בחלק המזרחי של המדינה שרר מרמור הולך וגובר נגד השלטון המרכזי, עקב קיפוח כלכלי, תרבותי ופוליטי מצדו. ב-1971 פתחה ממשלת פקיסטן במסע דיכוי נגד גורמים לאומיים במזרח פקיסטן. בתגובה הכריזו מנהיגים בנגליים ב-26 במרץ 1971 על עצמאות בנגלדש ופתחו בכך את מלחמת השחרור של בנגלדש. עקב המלחמה נמלטו פליטים רבים להודו, שהצטרפו לפליטים אחרים אשר נפגעו מסופה טרופית (ציקלון) שפגעה במזרח פקיסטן ב-12 בנובמבר 1970. תמונות הפליטים, ובמיוחד הילדים הרבים שסבלו מרעב זעזעו את העולם.
המוזיקאי ממוצא בנגלי, וידידו הטוב של האריסון, ראווי שנקר, ניסה לבדוק עמו אפשרות לגיוס כספים בארצות הברית עבור סיוע לפליטים. האריסון הקליט בתחילה את השיר "בנגלדש", שההכנסות ממכירתו הועברו לפליטים. לאחר מכן ניסה לגייס את חבריו ללהקת הביטלס. ג'ון לנון הסכים עקרונית ובלבד שאשתו יוקו אונו תופיע לצידו, ולמרות הסכמתו של האריסון הדבר לא התבצע בפועל. פול מקרטני סירב להופיע כל עוד נושאים משפטיים הקשורים לפירוק הלהקה תלויים ועומדים. היחיד מחברי הביטלס שהסכים להופיע היה רינגו סטאר. לבסוף גיבש האריסון להקה מקרב חברים אחרים שהכיר ועבד עמם באותה תקופה.

תוכנית המופע

תוכנית הקונצרט התחלקה לשלושה חלקים:

קונצרט מוזיקה הודית

החלק הראשון הוקדש לקונצרט מוזיקה הודית. ראווי שנקר בסיטאר, עלי אכבר חאן בסארוד ואחרים ניגנו ראגה מסורתית בשם "Bangla Dhun".

מוצרים נלווים

הקלטות הקונצרט נערכו והופקו על ידי גורג' האריסון ופיל ספקטור ונמכרו כסט תקליטים בן 3 תקליטים, האלבום אף זכה באותה שנה בפרס גראמי בקטגוריית אלבום השנה. בנוסף הופק סרט תיעודי (שיצא לאקרנים ב-1972). 
ב-1992 יצאו הקלטות המופע מחדש, כולל מספר רצועות שלא נכללו בהוצאה המקורית, כסט של שני תקליטורים, עריכה מחודשת הופקה ב-2001. ב-2005 יצא מחדש הסרט, כולל הערות ותוספות כ-DVD. ההכנסות מהפקות אלה הועברו ל"קרן ג'ורג' האריסון", המנוהלת גם היא על ידי יוניצ"ף.

ביקורות ומחלוקות

כל הכסף אמור היה להמסר ליוניצ"ף כדי לסייע לפליטים. אולם, לפי מאמר ביקורת בניו יורק מגזין מ-1972 נותרו חלק מההכנסות בידי חברת התקליטים "אפל". אלן קליין, בכיר ב"אפל" תבע פיצויים מהעיתון בתביעת דיבה בסך 150 מיליון דולרים. מאמר מ-2 ביוני 1985 בלוס אנג'לס טיימס גילה שהעברת הכספים התעכבה במשך 11 שנה בגלל בעיות מיסוי. ג'ון לנון, חברו של האריסון ללהקת הביטלס, טען בראיון לפלייבוי שהכספים נגנבו.
שמורת ביצת ואדי מלחה

שְׁמוּרַת מְלֵחָה, בִּצַּת וָאדִי מַלָחָה, היא שמורת טבע במרכז בקעת הירדן, השוכנת בחלקו העליון של ואדי מלחה, מזרחית למושב תומר. התנאים הגאוגרפיים הייחודיים בשמורה גורמים למליחות גבוהה במיוחד בקרקע, המשפיעה על הצומח בה. זהו המקום היחיד במזרח התיכון בו צומח טופל אדום. על הבולטים בעופות השמורה נמנה פרנקולין. בשמורה מסלול הליכה ורכיבה, באורך 4.5 ק"מ.
דיאן קארול

ביוגרפיה

קארול נולדה בשם קארול דיאן ג'ונסון (באנגלית: Carol Diahann Johnson) ברובע ברונקס בניו יורק, וגדלה בשכונת הארלם.
קארול עסקה במוזיקה כבר מגיל צעיר וכילדה שרה במקהלת כנסיית הארלם וניגנה בפסנתר. למדה משחק ושירה באופן מקצועי ב"תיכון פיורלו לה גוארדיה לאומנות ולמוזיקה".
קארול נישאה ארבע פעמים: נישואיה הראשונים היו עם המפיק מונט קאיי, בתם היא העיתונאית סוזנה קאיי באמפורד. נישואיה השניים היו לאיש העסקים מלאס וגאס פרד גלושמן, ממנו התגרשה לאחר שדיווחה שפגע בה פיזית. נישואיה השלישים היו לעורך המגזין רוברט דהלאון שנהרג בתאונת דרכים. נישואיה הרביעיים היו למוזיקאי ויק דאמון  ונמשכו כתשע שנים.
קארול החלימה מסרטן השד והייתה פעילה בקרב נשים להעלאת המודעות למחלה.
נפטרה ב-4 באוקטובר 2019.

קולנוע

החלה לשחק בקולנוע בתקופת הפריצה של השחקנים ממוצא אפרו אמריקאי.
את התפקיד הראשון שלה קיבלה קארול בקומדיה המוזיקלית של אוטו פרמינגר "כרמן ג'ונס" בתור מיירת חברתה של הזמרת כרמן ג'ונס (דורותי דנדרידג' המועמדת השחורה הראשונה לפרס האוסקר).
הופיעה בקומדיה מוזיקלית מצליחה נוספת של פרמינגר שהציגה את הקהילה השחורה בארצות הברית, "פורגי ובס".
שיחקה את קוני למפסון, צעירה אמריקאית המתאהבת בנגן הג'אז אדי קוק (סידני פואטייה) בדרמה "פריז בלוז".
בשנת 1962 הפכה קארול לאפרו אמריקאית הראשונה שזוכה בפרס הטוני על הופעתה במחזהו של ריצ'רד רוג'רס "ללא מיתרים".
קארול הועמדה לפרס אוסקר לשחקנית הטובה ביותר ולפרס גלובוס הזהב על הופעתה באחד מסרטי המיינסטרים של החברה האפרו אמריקאית של שנות ה-70 "קלודין" , בסרט שיחקה את התפקיד הראשי של קלודין פריס, אם חד הורית לשישה ילדים המתגוררת בשכונת הארלם ומתקיימת בעיקר מרשויות הרווחה.

טלוויזיה

ב-1968 הייתה קארול לשחקנית השחורה הראשונה שמקבלת תפקיד ראשי בטלוויזיה האמריקאית, הובילה את קאסט הסיטקום האפרו אמריקאי "ג'וליה" במשך שלוש עונות שבמהלכן זכתה בפרס גלובוס הזהב לשחקנית הטלוויזיה הטובה ביותר והייתה מועמדת לפרס אמי.
ב-1984 הצטרפה אל אופרת הסבון המצליחה "שושלת" ושיחקה במשך חמש עונות את אשת העסקים דומיניק דבראו אחותו למחצה של גיבור הסדרה בלייק קרינגטון (ג'ון פורסיית'), שיחקה את הדמות גם בסדרה שיצאה בעקבותיה "משפחת קולבי".
שיחקה בקומדיית המצבים "עולם אחר" את מריון אמה של ויטלי גילברט וקיבלה מועמדות אמי שלישית. בשנת 2002 גילמה את השופטת דיסט בסדרת הדרמה המשפטית "בית המשפט" ב-ABC, שבוטלה לאחר עונה אחת.
ב-2008 שיחקה בהופעת אורח בסדרה "האנטומיה של גריי" בתפקיד ג'יין, אמו של מנתח הלב פרסטון ברק, והועמדה בפעם הרביעית לפרס אמי.
מ-2009 שיחקה בשש עונותיה של סדרת הדרמה "צווארון לבן" את האלמנה המבוגרת ג'ון אלינגטון.
משוואת יאנג-לפלס

היסטוריה

פרנסיס האקסבי ביצע כמה מהתצפיות והניסויים הראשונים שתועדו ב-1709. הניסויים בוצעו שוב ב-1718 על ידי ג'יימס ג'ורין אשר הבחין כי גובה הנוזל בעמוד קפילרי נקבע רק על ידי שטח החתך של המשטח, ולא על ידי שום מידה אחרת של העמוד.
תומאס יאנג הניח את אבן הפינה של המשוואה במאמר שפרסם ב-1805 שעסק בקוהזיה של נוזלים. במאמר תיאר יאנג את העקרונות המרכזיים השולטים בהתנהגות החומר בעת מגע בין נוזלים (בנוסף, תיאר יאנג במאמר את התנהגות הנוזל בהיבטים רבים אחרים). פייר סימון לפלס עקב אחר עבודתו ושיחזר בתורו תיאור סמלי של יחסי הגומלין שתואר עוד קודם לכן על ידי יאנג.
לפלס קיבל את הרעיון שהוצג על ידי האקסבי בספרו: (Physico-mechanical Experiments (1709 בו טען שכוח המשיכה משמעותי רק במרחקים אינפיטיסימליים קטנים. החלק שמתעסק במוצק על נוזל והפעולה ההדדית של שני נוזלים לא נפתר באופן יסודי, אבל בסופו של דבר נפתר על ידי גאוס. בשלב מאוחר יותר תרם פרנץ ארנסט ניומן (1798-1895) מס' פרטים נוספים להשלמת התמונה.

שכבות סבון דקות

אם הפרש הלחצים לאורך המשטח הוא אפס כמו שמתרחש בשכבת סבון דקה ללא גרביטציה, הממשק יקבל את צורת המשטח המינימלי האפשרי.
יש לשים לב שמצב זה איננו נכון עבור בועות סבון, כיוון שהנפח הפנימי של הבועה תחום במעטפת סגורה ובעל לחץ השונה מלחץ הסביבה.

תחליבים

המשוואה מסבירה גם את האנרגיה הדרושה ליצירת תחליב.
ליצירת טיפות קטנות ומעוגלות מאוד האופייניות בתחליבים, דרושה אנרגיה נוספת על מנת להתגבר על הלחצים הגדולים הנוצר כתוצאה מהרדיוס הקטן שלהן.

פעולה קפילרית בהכללה

במקרה הכללי, עבור משטח חופשי וכאשר מופעל לחץ מספק Δp עבור ממשק המצוי בשיווי משקל, קיים איזון בין הלחץ המופעל, הלחץ ההידרוסטטי ואפקטים של מתח פנים. משוואת יאנג לפלס במקרה זה -
המשוואה יכולה להיות בצורה אל-ממדית במובן של סקלת אורך אופיינית, האורך הקפילרי:
הלחץ האופייני:
עבור מי-שתייה בטמפ' החדר ובלחץ אטמוספירי האורך הקפילרי המתקבל הוא ~ 2 מ"מ.
המשוואה האל-ממדית במקרה זה:
לפיכך, צורת המשטח נקבעת על ידי פרמטר אחד בלבד, לחץ-היתר של הנוזל *Δp והסקאלה של המשטח הניתנת על ידי האורך הקפילרי. הפתרון עבור משוואה זאת דורש תנאי התחלה עבור מיקום, וגרדיאנט המשטח בנקודת ההתחלה.

משוואות אקסי-סימטריות

הצורה של המשטח האקסימסימטרי וחסר הממדים (r(z יכולה להתקבל על ידי החלפת ביטויים כלליים של עקמומיות ובכך קבלת הצורה ההידרוסטטית של משוואות יאנג-לפלס:

יישומים ברפואה

ברפואה ישנה התייחסות לתופעה כחוק לפלס, והחוק משמש במחקרים בנושא קרדיולוגיה - תנועת הדם בכלי הדם, ופיזיולוגית הנשימה.
זיוית אברמסון

זיוית אברמסון (נולדה ב-1938) היא פסיכולוגית ישראלית. בשנות התשעים הייתה אחת ממנחות התוכנית "קשר משפחתי", שהציגה טיפול משפחתי לדוגמה.

ביוגרפיה

זיוית אברמסון נולדה להורים ממוצא גרמני שהתגרשו כשהייתה בת שנה. למדה בתיכון חדש, ושירתה בצה"ל בחיל הכללי, במצודת אילת. הייתה שחקנית תיאטרון. לאחר הגיעה לגיל 30 למדה באוניברסיטת תל אביב לתואר ראשון בפסיכולוגיה ופילוסופיה, ותואר שני בפסיכולוגיה. עבודת הגמר שלה לסיום התואר השני עסקה בחינוך מיני קהילתי.
אברמסון שייכת לאסכולת אלפרד אדלר בפסיכולוגיה, והיא מטפלת ומדריכה במסגרת מכון אדלר, שבו שימשה מנהלת בית הספר להורים ולזוגיות. כתבה מספר ספרים בנושאי הורות, זוגיות ומיניות.
ב-1983 שיחקה בתפקיד עצמה בסרטו של יצחק צפל ישורון, "זוג נשוי".
אברמסון הייתה נשואה פעמיים, לשחקן נחום שליט, ולפרופסור רן שחורי שניהל את בצלאל. בהמשך חייתה בזוגיות עם הפסל מתניה אברמסון, אבי בנה, עד מותו ב-2004. 
אברמסון אם לבן וסבתא לנכדים. מתגוררת בתל אביב. היא פעילה פוליטית במרצ ובגוש שלום ומבטאת התנגדות לשליטת ישראל בשטחים.
אוי ואבוי (להקה)

פעילות

הלהקה פרצה ב-2003 עם אלבום הבכורה "צחוק מבעד לדמעות", שכלל קטעים כמו "Refugee" ו-"Yesterday Mistake".
נכון ל-2018 ההרכב של הלהקה כולל את סטפן לוי (שירה וקלרינט), ג'וש ברסלאו (תופים והפקה מוזיקלית), דייוויד אורצ'נט (חצוצרה), מייקל וינוור (גיטרה), מושיק קופ (תופים ותכנותים), אנה פואבל (כינור) ובת' לאונדריטיס (בס). באלבומה הרביעי מארחת הלהקה מוזיקאית ישראלית בשם זהרה.
הלהקה הופיעה שלוש פעמים בישראל וצפויה להופיע שוב בנובמבר 2018 בראשון לציון.
בורנה צ'וריץ'

ביוגרפיה

צ'וריץ' נולד בזאגרב, בנם של דמיר וז'לז'קה ולו אחות אחת. בגיל חמש החל לשחק טניס. 
ב-2013 זכה בטורניר הנוער של אליפות ארצות הברית הפתוחה. באותה שנה זכה בחמישה טורנירי פיוצ'ר. ב-2014 זכה לראשונה בטורניר צ'לנג'ר כשגבר על מאלק ג'זירי בטורניר איזמיר. באליפות ארצות הברית הפתוחה הודח בסיבוב השני. את השנה סיים במקום ה-93 בדירוג ATP והיה בכך לשחקן הצעיר יותר בין מאה המדורגים הראשונים. 
ב-2015 העפיל עד הסיבוב השלישי באליפות צרפת הפתוחה ועד לסיבוב השני באליפות וימבלדון, ביתר טורנירי הגראנד סלאם הודח כבר בסיבוב הראשון. באותה שנה זכה בטוניר הצ'לנג'ר השני בקריירה, בברנקייה שבקולומביה. 
בינואר 2016 העפיל לראשונה לגמר טורניר סבב 250 של ה-ATP, כשהפסיד בגמר אליפות צ'נאי בהודו לסטאן ואוורינקה. באפריל הפסיד לפדריקו דלבוניס בגמר טורניר גרנד פרי חסן השני במרוקו. באפריל 2017 זכה לראשונה בטורניר סבב 250 כשגבר בגמר טורניר גרנד פרי חסן השני על פיליפ קולשרייבר. במרץ 2018 הודח בידי רוג'ר פדרר בחצי גמר טורניר אינדיאן וולס מאסטרס, הישג השיא שלו בסבב המאסטרס העולמי 1000 של ה-ATP. ביוני 2018 גבר על פדרר בגמר טורניר האלה בגרמניה והעפיל למקום ה-21 בעולם.
צ'וריץ' חבר נבחרת גביע דייוויס של קרואטיה משנת 2013. ב-2016 סייע לנבחרת להעפיל לגמר הטורניר.
בית החולים הצרפתי סן לואי

היסטוריה

בית החולים נוסד ב-1851 ביוזמת הפטריארכיה הלטינית של ירושלים. הוא נקרא ע"ש לואי התשיעי מלך צרפת שהוביל שני מסעי צלב (שביעי ושמיני) למזרח התיכון ואף נפל בשבי המוסלמים במצרים. המוסד שכן תחילה בבניין קטן בין החומות, סמוך לשער יפו בבניין הראשון של הפטריארכיה הלטינית והופעל על ידי נזירות מהמסדר הצרפתי סן-ג'וזף. (מסדר האחיות סן ג'וזף של ההתגלות נוסד בשנת 1832 בצרפת ושם לו למטרה לשלוח אחיות לכל מקום בעולם בו תידרש פעולה רפואית וסיעודית). 
לאחר רכישת המגרש על ידי דה פיילא וייעוד חלקו למטרת הקמת בית החולים החלו בבנייתו ב-1879. את אבן הפינה הניח בראקו (Bracco) הפטריארך הלטיני של ירושלים. את בניית קומת הקרקע והמרתפים מימן הברון דה פיילא ובנייתם הסתיימה ב-1881, ואילו שתי הקומות העליונות והכנסייה שבתוך המכלול נבנו בכספן של אחיות סן ג'וזף, אשר קיבלו לידיהן את הפעלת המוסד. הבנייה הסתיימה ב-1896. כדי להבטיח את הכנסותיו הקבועות של בית החולים הוסיף דה פיילא בניין חנויות ליד חומת העיר העתיקה, מול בית החולים. 
דה פיילא ומפעליו קיבלו רק תמיכה מועטה ביותר מן המדינה הצרפתית. בית חולים זה היה המוסד הראשון מחוץ לחומות שעמד לשירות האוכלוסייה המקומית. אמנם, בית חולים במגרש הרוסים נבנה כבר בראשית שנות השישים, אך הוא שירת בעיקר את הצליינים הרוסים. 
סגנון הבנייה של בית החולים אופייני לזה של מוסדות ציבור קתוליים בצרפת באותם ימים, וממזג אלמנטים מהרנסאנס הצפוני המאוחר ומהבארוק. בתוך הבניין צבע דה פיילא בעצמו את קירות הכנסייה בדגמי צלבים ופרחי חבצלת (סמל המלוכה הצרפתית), ועל קיר החומה העליונה צייר את מגני האבירים הצלבניים שכבשו את ירושלים ואת תמונת ירושלים ביום הכיבוש, וכן דמויות גדולות של אבירים ממסדרי הטמפלרים וההוספיטלרים. במלחמת העולם הראשונה כיסו הטורקים את ציוריו בשחור והוא חידש אותם לאחר המלחמה. דה פיילא נפטר בבית החולים סן לואי ב-1925.
בין 1967-1948 נמצא בית החולים בסמוך לגבול שחילק את ירושלים בין ישראל לירדן, שעבר בין בית החולים לחומות העיר העתיקה. סיפור מיוחד התרחש כאשר אחת מהחולות הביטה דרך החלון והפילה את שיניה התותבות היישר לתוך השטח המפורז. רק לאחר תיווכו של האו"ם ומשא ומתן עם הירדנים, הצליחו להיכנס לאזור ולהשיב לחולה את שיניה.

בית החולים כיום

כיום משמש בית החולים כהוספיס, המעניק לחולים טיפול תומך בסוף חייהם. הוא משרת אוכלוסייה מגוונת מאד הכוללת מוסלמים, יהודים ונוצרים. נזירות מסדר "סנט לואיס" הן בעלות האחריות על בית החולים. רבים מהצוות בבית החולים הם מתנדבים שמגיעים מרחבי העולם לארץ לתקופות שבין שלושה חודשים לשנתיים, על מנת להתנדב בו. 
בבית החולים יש 50 מיטות המיועדות לחולים סיעודיים. בבית החולים קיימות שלוש מחלקות: סיעודית, סיעודית מורכבת וכן מחלקה אונקולוגית. 
כדי להתאים לצורכי חולים מכל הדתות המטבח בבית החולים כשר ומותאם גם לדרישות האסלאם. האחות מוניקה דולמן היא האחות הראשית של בית החולים והמנהלת שלו, שבעצמה הגיעה מגרמניה כדי להתנדב בבית החולים לכמה חודשים, ומאז נשארה שם.
ג'נטלמנים של מזל

עלילה

כוכב הסרט הוא יבגני טרושקין (יבגני לאונוב), תושב מוסקבה, גנן בגן ילדים ומתגורר עם אמו. טרושקין דומה בדמיון מפליא לדוצנט, עבריין ידוע ואכזרי. דוצנט וחבורתו גנבו קסדה של אלכסנדר הגדול העשויה מזהב טהור מאתר חפירות בקזחסטן. בדרך לעבודה טרושקין נתקל באוטובוס באחד הארכאולוגים (ארסט גארין) שבטוח שהוא דוצנט ומתחיל לעקוב אחריו. לאחר שהטעות מתבררת ומתברר גם שדוצנט וחבורתו נתפסו ונכלאו. דוצנט בכלא אחד וחבורתו בכלא אחר. המשטרה מבקשת מטרושקין לעזור להם למצוא את הקסדה על ידי כך שיכניסו אותו לכלא באותו תא עם חבורתו של דוצנט. טרושקין מסכים ומגיע לכלא שם פוגש את פדיה ירמקוב (סבילי קרמרוב) וגברילה שרמטייב (גיאורגי ויצן), חבורתו של דוצנט. טרושקין מסביר להם שקיבל מכה בראש ומאז לא זוכר הרבה דברים וביניהם היכן החביאו את הקסדה. טרושקין בשיתוף המשטרה מביים בריחה יחד עם ירמקוב ושרמטייב, אליהם מצטרף אסיר נוסף שהחליט לברוח גם, ואסילי אליבאבא (רדנר מורטוב). בזמן שהם "נמלטים" בורח גם דוצנט האמיתי ומתחיל לחפש את הקסדה. בסופה של העלילה החבורה מצליחה למצוא את הקסדה במעמקי אגם קפוא וטרושקין הופך את חבורת הפושעים לאנשים טובים שחוזרים למוטב.